Diari Oficial de la Generalitat Valenciana


Sumari del DOGV 8680, del 19-11-2019 (2019/10451)

RESOLUCIÓ de 8 de novembre de 2019, de la Consellera de Participació, Transparència, Cooperació i Qualitat Democràtica, per la qual es concedeixen ajudes per a la realització de projectes i iniciatives en matèria de recuperació de la memòria històrica, en nom de la promoció de la convivència democràtica, desenvolupades per ajuntaments i mancomunitats de la Comunitat Valenciana l'any 2018 com a conseqüència de l'estimació dels recursos de reposició presentats pels ajuntaments de Dénia, Elx, Godelleta i la Font d'En Carròs contra la Resolució de 8 d'agost de 2018, de la Conselleria de Justícia, Administració Pública, Reformes Democràtiques i Llibertats Públiques.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8680

Data del DOGV
:   19-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10018


Data del document
:   08-11-2019

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 8 de novembre de 2019, de la Consellera de Participació, Transparència, Cooperació i Qualitat Democràtica, per la qual es concedeixen ajudes per a la realització de projectes i iniciatives en matèria de recuperació de la memòria històrica, en nom de la promoció de la convivència democràtica, desenvolupades per ajuntaments i mancomunitats de la Comunitat Valenciana l'any 2018 com a conseqüència de l'estimació dels recursos de reposició presentats pels ajuntaments de Dénia, Elx, Godelleta i la Font d'En Carròs contra la Resolució de 8 d'agost de 2018, de la Conselleria de Justícia, Administració Pública, Reformes Democràtiques i Llibertats Públiques. [2019/10574]  
Mitjançant l'Ordre 21/2016, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques (DOGV 7837, 26.07.2016), es van establir les bases reguladores per a la concessió de subvencions destinades a projectes i iniciatives en matèria de recuperació de la memòria històrica que afavoriren la convivència democràtica, i a projectes i iniciatives que promogueren el desenvolupament de drets i llibertats fonamentals.  
En aquesta ordre es regulen tres línies d'ajudes, i l'assenyalada com a línia 2 correspon a ajudes destinades a subvencionar projectes i iniciatives en matèria de recuperació de la memòria històrica, per a la promoció de la convivència democràtica, desenvolupats per ajuntaments i mancomunitats de la Comunitat Valenciana.  
Per mitjà de la Resolució de 26 de febrer de 2018, de la Conselleria de Justícia, Administració Pública, Reformes Democràtiques i Llibertats Públiques, es van convocar per a l'any 2018 subvencions per a la realització de projectes i iniciatives en matèria de recuperació de la memòria històrica, per a la promoció de la convivència democràtica, i de projectes i iniciatives que promogueren el desenvolupament de drets i llibertats fonamentals, desenvolupats per ajuntaments i mancomunitats de la Comunitat Valenciana (DOGV 8248, 06.03.2018).  
Per mitjà de la Resolució de 8 d'agost de 2018, de la Conselleria de Justícia, Administració Pública, Reformes Democràtiques i Llibertats Públiques, es concedeixen les subvencions per a la realització de projectes i iniciatives en matèria de recuperació de la memòria històrica, per a la promoció de la convivència democràtica, i de projectes i iniciatives que promogueren el desenvolupament de drets i llibertats fonamentals, desenvolupats per ajuntaments i mancomunitats de la Comunitat Valenciana (DOGV 8360, 13 d'agost, i correcció d'errades de 31.08.2018), i se'n donà publicitat.  
Contra la Resolució de 8 d'agost de 2018, de la Conselleria de Justícia, Administració Pública, Reformes Democràtiques i Llibertats Públiques, van interposar recursos potestatius de reposició diversos ajuntaments. Una vegada resolts els recursos interposats pels sol·licitants, s'ha reiniciat la instrucció dels expedients dels recursos estimats.  
  
La consellera de Justícia, Administració Pública, Reformes Democràtiques i Llibertats Públiques, amb data 3 de gener de 2019, resol estimar parcialment els recursos de reposició interposats contra la Resolució de 8 d'agost de 2018 pels ajuntaments de Dénia, Elx, Godelleta i la Font d'En Carròs, i ordena a la Direcció General de Reformes Democràtiques i Accés a la Justícia que convoque la comissió de valoració corresponent als efectes que examine i valore les sol·licituds presentades per aquests ajuntaments i que faça una proposta motivada de resolució.  
  
Vist que la comissió de valoració, en la reunió de data 8 de maig de 2019, ha aprovat l'informe en el qual es concreta el resultat de l'avaluació de les sol·licituds dels ajuntaments el recurs dels quals va resultar estimatori parcialment, d'acord amb l'article 164.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Vist l'informe de l'òrgan instructor en el qual s'informa que els ajuntaments de Dénia, Elx i Godelleta, beneficiaris de les subvencions esmentades corresponents a la convocatòria de 2018, compleixen tots els requisits per a accedir a les ajudes establides en la convocatòria.  
  
En compliment del que preceptuen els articles 6 i 9 de l'esmentada Ordre 21/2016, de 19 de juliol, així com el resolc huité de la Resolució de 6 de febrer de 2018, i de conformitat amb el que preveuen el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i l'article 160.4 de la Llei 1/2015, de 6 de febrer, d'hisenda pública, del sector públic instrumental i de subvencions, resolc:  
  
  
Primer  
Concedir una subvenció, amb càrrec al capítol IV, línia de subvenció S7922000, del programa 75.74.00.704.70, de la Direcció General de Reformes Democràtiques i Accés a la Justícia, del pressupost de la Generalitat per a 2019, a les sol·licituds dels ajuntaments de Dénia, Elx i Godelleta que, atés l'ordre de puntuació, han superat els 11,50 punts, puntuació mínima obtinguda pels ajuntaments als quals es va concedir una subvenció en l'annex V de la Resolució de 8 d'agost de 2018, per un import global de 16.444,94 euros (setze mil quatre-cents quaranta-quatre euros amb noranta-quatre cèntims), d'acord amb la següent taula, en la qual es detalla l'import assignat a cadascuna de les sol·licituds:  
Segon  
Denegar la subvenció sol·licitada per l'Ajuntament de la Font d'En Carròs per no haver superat la puntuació mínima obtinguda pels ajuntaments als quals es va concedir la subvenció en l'annex V de l'esmentada Resolució de 8 d'agost de 2018, atés que s'han exhauirt els fons establits en la convocatòria.  
  
Ajuntament CIF Projecte Total punts  
La Font d'En Carròs Z0849283I Documental 10,00  
  
  
  
Tercer  
1. La justificació de les subvencions corresponents a la convocatòria de l'any 2018 per part dels ajuntaments beneficiaris (Dénia, Elx i Godelleta) es realitzarà d'acord amb el que estableix l'article 14 de l'Ordre 21/2016, de 19 de juliol (DOGV 7837, 26.07.2016).  
  
2. La presentació de la justificació de les actuacions i activitats corresponents a la convocatòria de l'any 2018, realitzades des de l'1 de gener fins al 14 de novembre de 2018, s'efectuarà de forma telemàtica en els termes previstos en el resolc desé de la convocatòria (Resolució de 26.02.2018).  
3. Els Ajuntaments de Dénia, Elx i Godelleta, beneficiaris de les subvencions, hauran de presentar la documentació justificativa del compliment de les condicions imposades i el grau de consecució dels objectius proposats, en el termini màxim de deu dies, a comptar des de l'endemà de la publicació d'aquesta resolució en el Diari Oficial de la Generalitat Valenciana.  
4. Es reduirà proporcionalment la subvenció en el cas que la justificació de les despeses realitzades no arribe a la quantia atorgada, i també en el cas que, tot i haver-se subvencionat una part del cost total de l'activitat, no es justifique l'import total de la despesa que suposa el desenvolupament d'aquesta activitat. La presentació extemporània de la justificació comportarà la incoació d'un procediment per a deixar sense efecte l'acte de concessió de la subvenció. En tot cas, es garantirà el dret de l'audiència a l'interessat.  
  
Quart  
1. El pagament de les subvencions concedides per aquesta resolució es realitzarà en pagament únic, després de la justificació de la despesa realitzada i pagada pels ajuntaments beneficiaris, per activitats realitzades el 2018, mitjançant la transferència bancària al compte designat per l'ajuntament beneficiari en la sol·licitud.  
2. Els ajuntaments beneficiaris queden sotmesos a les actuacions de control i supervisió incloses en l'article 13 de les bases reguladores.  
  
Contra aquesta resolució es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà d'haver sigut publicada, de conformitat amb el que disposen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 8 de novembre de 2019.- La consellera de Participació, Transparència, Cooperació i Qualitat Democràtica: Rosa Pérez Garijo.